የአገር መከላከያ ሠራዊትን ለመደገፍና ለማበረታታት የተደረገ ሥነ ሥርዓት
‹‹ለአገር መከላከያ ሠራዊት ክብር እንቆማለን!›› በሚል መሪ ቃል ዛሬ ኅዳር 8 ቀን 2013 ዓ.ም. ከረፋዱ 5፡30 ሰዓት ጀምሮ፣ በሁሉም የአገሪቱ አካባቢዎችና ሁሉም ኢትዮጵያዊ ባለበት ቆሞ፣ የቀኝ እጁን መዳፍ በግራ ደረቱ ላይ በማሳረፍና በግራ እጁ ባንዲራ በማውለብለብ ለአንድ ደቂቃ፣ እንዲሁም ለአንድ ደቂቃ ደግሞ በማጨብጨብ፣ በሕወሓት ሕገወጥ ቡድን ጥቃት ለደረሰበት ለኢትዮጵያ መከላከያ ሠራዊት ድጋፉን አሳይቷል፡፡ ለሰባት ደቂቃም የድምፃዊ ጥላሁን ገሠሠ ‹‹ኢትዮጵያ፣ ኢትዮጵያ፣ የእኛ መመኪያ›› የሚለው ዜማ አዚመዋል፡፡ ሾፌሮች የክላክስ፣ ወጣቶች በተለያዩ የድጋፍ ዝማሬዎች በተለይ የአዲስ አበባን መንገዶች ድምቀት ሰጥተውት ቆይተዋል፡፡ 